കുവൈത്തില് സുരക്ഷ പരിശോധന താല്ക്കാലികമായി നിര്ത്തി കുവൈത്ത് കുവൈത്തില് സുരക്ഷ പരിശോധന താല്ക്കാലികമായി നിര്ത്തി.പിടിയിലാകുന്നവരെ പാര്പ്പിക്കാന് സ്ഥലമില്ലാത്തതാണ് കാമ്ബയിന് നിര്ത്തിവെക്കാന് നിര്ബന്ധിതരാക്കിയത്. നാടുകടത്തല് കേന്ദ്രം നിറഞ്ഞു. കോവിഡ് പശ്ചാത്തലത്തിലെ യാത്ര നിയന്ത്രണങ്ങള് കാരണം വേഗത്തില് നാട്ടിലയക്കാന് കഴിയുന്നില്ല. ഒരു വിമാനത്തില് അയക്കാവുന്നവരുടെ എണ്ണത്തിലും ഇപ്പോഴത്തെ സാഹചര്യത്തില് നിയന്ത്രണങ്ങളുണ്ട്. കോവിഡ് സാഹചര്യത്തില് കൂടുതല് പേരെ ഒരുമിച്ച് പാര്പ്പിക്കുന്നതിനും പരിമിതിയുണ്ട്. തടവുകാര്ക്കിടയില് വൈറസ് പടരാതിരിക്കാന് ജയില് വകുപ്പ് കഴിയുന്നവിധം ജാഗ്രത പുലര്ത്തുന്നുണ്ട്. പുതുതായി കൊണ്ടുവരുന്നവരെ പ്രത്യേകം ബ്ലോക്കിലാണ് താമസിപ്പിക്കുന്നത്. രോഗലക്ഷണം പ്രകടിപ്പിക്കുന്നവരെ ഉടന് ചികിത്സക്കായി ആശുപത്രിയിലേക്ക് മാറ്റുന്നുണ്ട്. ജയില് ഇടക്കിടെ അണുനശീകരണം നടത്തുന്നു. ജയിലില്നിന്ന് നാടുകടത്തലിലൂടെ ആളുകുറയുന്നതിനനുസരിച്ച് ഒറ്റപ്പെട്ട പരിശോധന തുടരും. രണ്ടാഴ്ചക്കിടെ ആയിരത്തോളം പേര് പിടിയിലായി.The post കുവൈത്തില് സുരക്ഷ പരിശോധന താല്ക്കാലികമായി നിര്ത്തി first appeared on MalayalamExpressOnline.